
18 DR.30.9.2002 
 

 

menerimanya, bahkan, malah rakyat biasa dan kanak-kanak sekolah juga membantah 
kerana merasakan kehilangan sesuatu dalam hidup mereka.   

 Beberapa Ahli Pembangkang:  [Membuat bising] 

 Tuan Yang di-Pertua: Yang Berhormat, tolong, tolonglah saya. Biarlah dia 
bercakap, berucap................. 

 Dato' Dr. Haji Jamaludin bin Dato' Mohd. Jarjis:  Dia tidak boleh terima, bila 
kita bercakap, dia tidak boleh terima.  Dahulu............ 

 Beberapa Ahli Pembangkang:  [Menyampuk]  

 Dato' Dr. Haji Jamaludin bin Dato' Mohd. Jarjis: Betul. Bukan sekadar 
Malaysia sahaja, malahan dunia sendiri menerima dan mengakui kepimpinan, peranan 
Malaysia, menerima kepimpinan Yang Amat Berhormat Perdana Menteri sehingga 
Amerika Syarikat sendiri yang mendahului pembangkang, Yang Berhormat bagi 
Tumpat lebih tahu tentang perkara ini. Sekarang ini telah dapat menerima peranan 
Yang Amat Berhormat Perdana Menteri berdasarkan kemampuan beliau menguruskan 
sebuah negara Malaysia, sebuah negara Islam dengan baik. Negara Islam yang 
dipimpin bukan sahaja memberikan kebaikan kepada orang Islam, namun turut 
memberikan kebaikan kepada orang bukan Islam baik daripada sudut ekonomi, sosial 
mahupun daripada sudut yang lain-lain.  

Tuan Yang di-Pertua, pasca 11 September.............. 

 Datuk Ahmad Zahid bin Hamidi:  [Bangun]  

 Tuan Yang di-Pertua:  Ya, sila.   

 Datuk Ahmad Zahid bin Hamidi:  Tuan Yang di-Pertua, Yang Berhormat bagi 
Rompin sudah masuk pasca, jadi elok saya mengungkap kembali tentang apa yang 
beliau nyatakan tentang unconventional approach dengan izin. Beberapa teori dan 
pendekatan ekonomi untuk menjadikan Malaysia mengatasi beberapa perbelanjaan 
defisit yang lalu dan kenaikan kadar pertumbuhan yang insya-Allah, mencangkup lebih 
daripada 6% tahun depan.  Saya ingin bertanya kepada Yang Berhormat bagi Rompin, 
adakah Yang Berhormat setuju dengan pendekatan unconventional ini, yang dibuat 
oleh Yang Berhormat Menteri Kewangan, Perdana Menteri kita, berada di luar garis-
garis panduan asas ekonomi yang telah dibuat secara teorinya oleh Adam Smith dan 
disebut oleh Yang Berhormat bagi Jeli tadi bahawa Greenspan  dalam nasihatnya 
kepada Presiden Bush ataupun Presiden Amerika, kalau tiga tahun berturut-turut, 
ertinya ekonomi itu tidak pulih.   

 Tetapi di Malaysia ini jelas, walaupun belanjawan defisit ini telah mencapai 
enam kali pembentangannya tetapi indicator ekonomi itu masih memperlihatkan 
bahawa pendekatan unconventional kini telah dapat menyelamatkan Malaysia daripada 
terus terjerumus dalam kancah ekonomi yang bobrok sebagaimana yang berlaku di 
negara-negara jiran.  Adakah Yang Berhormat setuju dalam kenyataan ini?   

 Dato' Dr. Haji Jamaludin bin Dato' Mohd. Jarjis: Saya setuju Yang 
Berhormat bagi Bagan Datok yang tidak lama lagi, dia akan dianugerahkan kedoktoran 
daripada Universiti Putra Malaysia bahawa isu defisit ini terpaksa kita lalui kerana kita 
memerlukan rangsangan daripada ekonomi semasa kegawatan ekonomi kita dahulu.  
Bila ekonomi kita pulih nanti, defisit itu akan habis diselesaikan.  Ini, Yang Berhormat 
bagi Jeli jadi pakar ekonomi baru ini, susahlah. Mungkin dia dapat nasihat Yang 
Berhormat bagi Tumpat, tidak tahulah.   

 Tadi Tuan Yang di-Pertua, bercakap tentang Malaysia sebagai model Islam, 
kita sewajarnya bangga bahawa sekarang Malaysia bukan sahaja dipuji daripada segi 
satu negara yang melaksanakan dasar-dasar Islam tetapi menjadi model negara Islam 
di dunia.  Pasca 11 September menyaksikan Yang Amat Berhormat Perdana Menteri 
lebih berhadapan dengan isu-isu antarabangsa berbanding dengan negara Islam yang 
lain...   

 Tuan Haji Abdul Fatah bin Haji Haron:  [Bangun]  

 Dato' Dr. Haji Jamaludin bin Dato' Mohd. Jarjis: Dia tidak tahu ekonomi.  
Kalau tahu, saya bagi pakar ekonomi.  Ini pakar sosial. Saya bagi isu sosial, sebab 
kalau Yang Berhormat bagi Tumpat, saya bagi, sebab dia pakar ekonomi. Sebab dia 
ada....  



menerimanya, bahkan, malah rakyat biasa dan kanak-kanak sekolah juga membantah kerana merasakan kehilangan sesuatu dalam hidup mereka. Beberapa Ahli Pembangkang: [Membuat bising]. Tuan Yang di-Pertua: Yang Berhormat, tolong, tolonglah saya. Biarlah dia bercakap, berucap................. Dato' Dr. Haji Jamaludin bin Dato' Mohd. Jarjis: Dia tidak boleh terima, bila kita bercakap, dia tidak boleh terima. Dahulu............ Beberapa Ahli Pembangkang: [Menyampuk]. Dato' Dr. Haji Jamaludin bin Dato' Mohd. Jarjis: Betul. Bukan sekadar Malaysia sahaja, malahan dunia sendiri menerima dan mengakui kepimpinan, peranan Malaysia, menerima kepimpinan Yang Amat Berhormat Perdana Menteri sehingga Amerika Syarikat sendiri yang mendahului pembangkang, Yang Berhormat bagi Tumpat lebih tahu tentang perkara ini. Sekarang ini telah dapat menerima peranan Yang Amat Berhormat Perdana Menteri berdasarkan kemampuan beliau menguruskan sebuah negara Malaysia, sebuah negara Islam dengan baik. Negara Islam yang dipimpin bukan sahaja memberikan kebaikan kepada orang Islam, namun turut memberikan kebaikan kepada orang bukan Islam baik daripada sudut ekonomi, sosial mahupun daripada sudut yang lain-lain. Tuan Yang di-Pertua, pasca 11 September.............. Datuk Ahmad Zahid bin Hamidi: [Bangun]. Tuan Yang di-Pertua: Ya, sila. Datuk Ahmad Zahid bin Hamidi: Tuan Yang di-Pertua, Yang Berhormat bagi Rompin sudah masuk pasca, jadi elok saya mengungkap kembali tentang apa yang beliau nyatakan tentang unconventional approach dengan izin. Beberapa teori dan pendekatan ekonomi untuk menjadikan Malaysia mengatasi beberapa perbelanjaan defisit yang lalu dan kenaikan kadar pertumbuhan yang insya-Allah, mencangkup lebih daripada 6% tahun depan. Saya ingin bertanya kepada Yang Berhormat bagi Rompin, adakah Yang Berhormat setuju dengan pendekatan unconventional ini, yang dibuat oleh Yang Berhormat Menteri Kewangan, Perdana Menteri kita, berada di luar garis- garis panduan asas ekonomi yang telah dibuat secara teorinya oleh Adam Smith dan disebut oleh Yang Berhormat bagi Jeli tadi bahawa Greenspan dalam nasihatnya kepada Presiden Bush ataupun Presiden Amerika, kalau tiga tahun berturut-turut, ertinya ekonomi itu tidak pulih. Tetapi di Malaysia ini jelas, walaupun belanjawan defisit ini telah mencapai enam kali pembentangannya tetapi indicator ekonomi itu masih memperlihatkan bahawa pendekatan unconventional kini telah dapat menyelamatkan Malaysia daripada terus terjerumus dalam kancah ekonomi yang bobrok sebagaimana yang berlaku di negara-negara jiran. Adakah Yang Berhormat setuju dalam kenyataan ini?. Dato' Dr. Haji Jamaludin bin Dato' Mohd. Jarjis: Saya setuju Yang Berhormat bagi Bagan Datok yang tidak lama lagi, dia akan dianugerahkan kedoktoran daripada Universiti Putra Malaysia bahawa isu defisit ini terpaksa kita lalui kerana kita memerlukan rangsangan daripada ekonomi semasa kegawatan ekonomi kita dahulu. Bila ekonomi kita pulih nanti, defisit itu akan habis diselesaikan. Ini, Yang Berhormat bagi Jeli jadi pakar ekonomi baru ini, susahlah. Mungkin dia dapat nasihat Yang Berhormat bagi Tumpat, tidak tahulah. Tadi Tuan Yang di-Pertua, bercakap tentang Malaysia sebagai model Islam, kita sewajarnya bangga bahawa sekarang Malaysia bukan sahaja dipuji daripada segi satu negara yang melaksanakan dasar-dasar Islam tetapi menjadi model negara Islam di dunia. Pasca 11 September menyaksikan Yang Amat Berhormat Perdana Menteri lebih berhadapan dengan isu-isu antarabangsa berbanding dengan negara Islam yang lain... Tuan Haji Abdul Fatah bin Haji Haron: [Bangun]. Dato' Dr. Haji Jamaludin bin Dato' Mohd. Jarjis: Dia tidak tahu ekonomi. Kalau tahu, saya bagi pakar ekonomi. Ini pakar sosial. Saya bagi isu sosial, sebab kalau Yang Berhormat bagi Tumpat, saya bagi, sebab dia pakar ekonomi. Sebab dia ada....